22/10/2009 | Administración LocalMunicipal
Santiso
Aprobación definitiva da Ordenanza reguladora da réxime interno do servizo de axuda no fogar e da Ordenanza reguladora do prezo público pola prestación do servizo de axuda no fogar no Concello de Santiso

ANUNCIO O Pleno do Concello de Santiso, en sesión plenaria celebradas en data 10/07/2009, acordou aprobar inicialmente as seguintes Ordenanzas: Ordenanza reguladora do rexime interno do servizo de axuda no fogar e Ordenanza fiscal reguladora do prezo público pola prestación do servizo de axuda no fogar. Asi mesmo acordou expoñer os expedientes a información pública e audiencia ós interesados, previo anuncio no taboleiro de anuncios do Concello e no Boletín Oficial da Provincia, por un prazo de trinta días, e no suposto de que non se presentaran reclamacións contra os mesmos, entender automáticamente elevados a definitivos os acordos ata entón provisionais, de conformidade co disposto no artigo 49 da Lei 7/1985 de 2 de abril reguladora das Bases do réxime local. No BOP nº 179 de data 13/08/2009 publicaronse os anuncios de exposición pública da aprobación inicial das anteditas ordenanzas, non presentandose no prazo de exposición pública reclamacións, polo que entendendo que quedan aprobadas definitivamente publícase o seu texto íntegro en cumprimento do previsto no artigo 70.2 da Lei 7/1985 de 2 de abril, facendo constar que contra a aprobación definitiva das ordenanzas poderá interpoñerse recurso contencioso administrativo no prazo de dous meses contados a partir da data de publicación das mesmas no Boletín Oficial da Provincia. A presentación do servizo de axuda no fogar realizarase por parte do concello de Santiso de conformidade ao disposto en: - A lei 7/1985, do 2 de abril, reguladora das Bases de réxime local - A lei 5/1997, do 22 de xullo, de administración local de Galicia - A lei 13/2008, do 3 de decembro, de servizos sociais de Galicia - O decreto 240/1995, do 28 de xullo, polo que se regulan os servizos sociais de atención primaria - A Orde do 22 de xaneiro de 2009 pola que se regula o servizo de axuda no fogar, da Vicepresidencia da Igualdade e do Benestar - A Lei 39/2009, do 14 de decembro, de promoción da autonomía persoal e atención ás persoas en situación de dependencia. - O Real decreto 727/2007, do 8 de xuño, sobre criterios para determinar as intensidades de protección dos servizos e a contía das prestacións económicas da Lei 39/2006. - A orde 17 de decembro de 2007, da Vicepresidencia da Igualdade e do Benestar, pola que se establecen os criterios para a elaboración do Programa individual de atención, fixación das intensidades de protección de servizos, réxime de compatibilidades das prestacións e xestión das prestación económicas no sistema para a autonomía e atención á dependencia na Comunidade Autónoma de Galicia O obxecto do presente regulamento é a regulación do servizo de axuda no fogar e os requisitos e procedementos necesarios para acceder ao mesmo no concello de Santiso. O servizo de axuda no fogar ( en diante SAF) considérase unha prestación básica, social e comunitaria, de carácter complementario e transitorio, orientado a restablecer e manter o benestar físico, social e psicolóxico da persoa ou familia que presenta problemas para a realización das actividades elementais da vida diaria, proporcionándolles atención directa no propio fogar, mediante intervencións específicas naquelas tarefas habituais que o usuario non poida ou teña dificultades para realizar por sí mesmo, e que favorezcan a súa permanencia e integración no seu entorno habitual compensando as suas restriccións de autonomía funcional, sempre que sexa posible e convinte. O obxectivo xeral do SAF é promover unha mellor calidade de vida das persoas potenciando a súa autonomía e unhas condicións axeitadas de convivencia no seu propio contorno familiar. Os obxectivos específicos son: * Favorecer a permanencia das persoas no seu contorno habitual o maior tempo posible e co maior grao de calidade de vida * Favorecer a adquisición de habilidades que permitan un desenvolvemento máis autonómo na vida diaria * Favorecer cambios favorables na dinámica familiar. Implicar aos propios destinatarios do servizo na resolución da súa problemática persoal e/ou familiar. * Ofrecer coidados e intervencións de carácter socioeducativo a unidades familiares con menores a cargo ou outras situacións obxecto de intervención social * Evitar ou retrasar, na medida do posible, o ingreso en centros ou establecementos residenciais * Apoiar e complementar a labor da familia en situacións de sobrecarga derivadas da atención de persoas dependentes ou de crise familiar * Proporcionar períodos de descanso ao coidador. Respiro familiar. * Reforzar a solidariedade e potenciar o voluntariado social De conformidade coa valoración técnica realizada polos servizos sociais que en cada caso correspondan, poderán prestarse os seguintes tipos de atención: * De carácter persoal: Son aquelas que se dirixen específicamente ao usuario cando este non poida realizalas por sí mesmo ou cando precise apoio para levalas a cabo. Son as seguintes: - Asistencia para levantarse e deitarse - Apoio e cuidado na hixiene persoal, así como para vestirse - Contro do réxime alimentario e axuda, se é o caso, para alimentarse - Supervisión cando proceda, das rutinas de administración de medicamentos prescritas por facultativos - Apoio para cambios posturais, mobilizacións, orientación espacio -temporal - Apoio a persoas afectadas por problemas de incontinencia - Acompañamento fora do fogar para acudir a consultas ou tratamentos. A saidas fora do domicilio faranse con medios propios do usuario, de xeito que @ auxiliar realice só funcións de acompañamento, non de traslado. - Apoio na realización de xestións necesarias urxentes - Compaña e actividades de ocio * Atencións das necesidades de carácter doméstico e da vivenda: - Limpeza e mantemento da hixiene e salubridade da vivenda, así como a realización de pequenas reparacións e outras tarefas que non impliquen a participación de especialistas - Compra de alimentos e outros productos de uso común - Preparación dos alimentos - Lavado e coidado das prendas de vestir - Coidados básicos da vivenda Para a realización destas actuacións o usuario deberá dispor ou proverse dos medios económicos e materiais necesarios. Os servizos sociais competentes poderán xestionar os recursos axeitados para que as ditas atencións poidan ser realizadas convenientemente, tales como servizo de comidas a domicilio, lavandería e determinados equipamentos. * Atención de carácter psicosocial e educativo: Refírese a intervencións técnico profesionais, formativas e de apoio ó desenvolvemento das capacidades personais, a afectividade, a convivencia e a integración na comunidade onde se desenvolva a vida do usuario, así como o apoio á estructuración familiar. Entre outras serían as seguintes: - Soporte a familias con problemas relacionais ou de atención a menores en risco de exclusión - Asesoramento e formación de pais - Apoio na relación co entorno social - Educación nos hábitos alimenticios e de hixiene - Apoio na organización doméstica e de habilidades sociais - Calquera outra tarefa necesaria para o desenvolvemento das capacidades personais, de convivencia e de relación co entorno * Atencións de carácter complementario, que poidan incorporar, entre outros, os seguintes tipos de atencións: - Actividades de acompañamento, socialización e desenvolvemento dos hábitos saludables - Prestacións de atención a distancia mediante dispositivos de teleseguimento, teleasistencia e similares - Adaptacións funcionais do fogar - Servizo de podoloxía - Servizo de fisioterapia Poderán integrarse, ademáis, dentro do SAF, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescricpción técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e da calidade de vida. En todo caso as atencións prestadas, terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía. En ningún caso poderán formar parte das actuacións desenvolvidas polo servizo: 1. A. A realización de actividades domésticas que non fosen incluidas no proxecto de intervención ( anexo V) e no acordo de servizo (anexoVI) 2. B. Actuacións que, polo seu carácter sanitario, deben en todo caso ser realizadas por persoal facultativo. O servizo estará aberto a todas as persoas ou unidades familiares de convivencia empadroadas no concello de Santiso para as que de acordo coa valoración técnica correspondente, supoña un recurso idóneo de atención. De xeito particular, o servizo atenderá ás persoas maiores con déficits de autonomía así como os fogares con menores en que se observe necesidade dunha intervención de carácter socioeducativo. Tamén poderá dar resposta preventiva e socializadora a diversas situacións de familias en risco de exclusión social, ou que precisen unha medida temporal de apoio para a consecución dun fin establecido nun proxecto de intervención social. En todo caso darase prioridade no acceso ás persoas que teñen un dereiro recoñecido de atención dentro do sistema de autonomía e atención á dependencia, co correspondente grao e nivel, ó abeiro da Lei 39/2009 do 14 de decembro, de Promoción da Autonomía persoal e de Atención as Persoas en Situación de Dependencia, e que teñan a resolución do Programa Individual de Atención ( en diante PIA) donde se determine o SAF. As persoas usuarias do servizo teñen dereito a: * A seren tratadas co respeto debido á súa dignidade * A recibiren unha atención adaptada ás súas necesidades, coa calidade e duración prescritas en cada caso * A coñeceren a organización e o regulamento do servizo * A coñeceren a situación do seu expediente * Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal. * A recibiren información precisa e clara sobre as posibles modificacións sobrevidas durante a prestación efectiva do servizo * A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva. As persoas usuarias, no marco dos deberes que con carácter xeral se recollen na lei de servizos sociais, terán os seguintes deberes: * Residir efectivamente no domicilio e no término municipal de Santiso * Cumprir coas condicións do servizo, facilitándolle a execución das tarefas ao persoal a cargo e poñendo á súa disposición, se é o caso, os medios materiais necesarios * Colaborar, na medida das suas posibilidades, no desenvolvemento do servizo en función das súas capacidades e nor termos acordados en cada caso * A facilitar e colaborar no seguimento e avaliación do servizo * Respectar a dignidade persoal e profesional das persoas que presten o servizo, así como respectar os límites das súas obrigas laborais * Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo. * Manter animais domésticos libres de parásitos e debidamente vacinados * Participar no pagamento do servizo que corresponda segundo o previsto na ordenanza correspondente * A comunicar, en circunstancias ordinarias e previsibles, con dez dias de antelación, calquera ausencia temporal do domicilio que puidese impedir a prestación do servizo. – Traballadores sociais: Ós que corresponden as seguintes funcións: * Programación xeral do servizo * A difusión e información sobre o servizo * Atención e recepción da demanda * Valoración do caso, incluindo a visita domiciliaria e emitindo o informe social correspondente. * Formular propostas de concesión ou denegación da prestación do SAF ao órgano competente * Elaborar o proxecto de intervención e o acordo do servizo * Coordinación e evaluación continua dos casos co traballad@r social da empresa ou entidade adxudicataria do servizo, si é o caso. * Manter reunións periódicas coas auxiliares de axuda no fogar para garantir o correcto funcionamento do servizo * Avaliación permanente e supervisión do servizo, como mínimo, cunha periodicidade de dous meses. Da supervisión realizada quedará constancia no correspondente informe de seguimento. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo do servizo * Apoio e promoción da formación-reciclaxe do persoal relacionado co servizo. * Intervención con outros profesionais. – Auxiliares de axuda no fogar: É o persoal que presta atención directa nos domicilios das persoas usuarias coas características que establece o artigo 12.2 da orde do 22 de xaneiro de 2009, pola que se regula o servizo de axuda no fogar. As suas función son: * Servizos de carácter doméstico e persoal * Facer o usuario partícipe do seu proceso de vida e non sustituíndoo naquelas funcións que poida desenrolar por si mesmo * Educativas sobre habilidades sociais básicas * De colaboración cco traballador/ora social no seguimento e avaliación * Favorecer o apoio social ós usuarios facilitando e fomentando o contacto co exterior * Educador/a familiar: É o profesional que desenvolve unhas tarefas educativas en contacto directo co usuario e o seu entorno. As súas funcións son educativas e de orientación en actividades da vida diaria. Colaborará co traballador/ora social na coordinación e avaliación do servizo. * Voluntariado: Na prestación do servizo, ademáis do persoal profesional, poderá colaborar persoal voluntario baixo a supervisión técnica dos servizos sociais de atención primaria. A tal fin estarase ao disposto na Lei 3/2000, de 22 de decembro, do voluntariado de Galicia e na Lei 13/2008, do 3 de decembro de servizos sociais de Galicia. O acceso ao servizo porducirase a través dos servizos sociais municipais, de acordo coas seguintes modalidades: A) Acceso directo: para as persoas que, tendo recoñecida a situación de dependencia, se lles asigne a axuda no fogar na correspondente resolución do PIA, ao abeiro do establecido no Decreto 176/2007, do 6 de setembro, polo que se regula o procedemento para o recoñecemento da situación de dependenciae do dereito ás prestacións do sistema na CC. AA. de Galicia, así como na Orde do 17 de decembro de 2007, pola que se establecen os criterios para a elaboración do PIA, fixación das intensidades de protección de servizos, réxime de incompatibilidades das prestacións e xestión das prestacións económicas. B) Acceso por libre concurrencia: Para as persoas que non teñan o recoñecemento da situación da dependencia ou non lles asista o dereito de acceso efectivo ao catálogo de servizos de atención á dependencia segundo o calendario de implantación do sistema que se establece na Lei 39/2006, o acceso ao servizo logo de prescripción técnica favorable dos servizos sociais municipais resolverán en réxime de libre concorrencia de acordo cos criterios establecidos nesta ordenanza. C) De igual maneira á expresada no punto anterior procederase nas situacións nas que a problemática principal estea relacionada cos aspectos convivenciais e socioeducativos. Nos supostos recollidos nos puntos B) e C) empregarase o baremo recollido na Orde de 22 de xaneiro de 2009, iniciándose a concesión de maior a menor puntuación. No caso de igualdade de puntuación, a prioridade establecerase pola antigüidade segundo o número de rexistro de entrada da solicitude no rexistro Xeral do Concello. No suposto que a demanda supere a dispoñibilidade oramentaria, se configurará unha listaxe de espera por orde de puntuación, que establecerá a alta no servizo. Os requisitos xerais para ser beneficiario do SAF, polo réxime de libre concorrencia son: - Estar empadrodo no concello de Santiso - Ter presentada solicitude do servicio, agás nos casos de urxencia. - Manifestar a necesidade do servizo No acceso directo ao servizo para as persoas usuarias con dependencia valorada, a resolución relativa ao PIA, terá a consideración de resolución de asignación e incorporación ao servizo. Neste suposto só terán que presentar a documentación que non estea en poder dos servizos sociais municipais para ser incluido no seu expediente. No acceso polo réxime de libre concurrencia o procedemento iniciarase por instancia de parte, de conformidade cos principios xerais recollidos na Lai 30/1992 de 26 de novembro de Réxime Xurídico das Administracións e do Procedemento Administrativo Común. Cando circunstancias urxentes debidamente acreditadas no expediente así o xustifiquen, o procedemento de acceso ao servizo poderá iniciarse de oficio, mediante resolución da alcaldía, a proposta d@ traballador/ora social municipal, e sen prexuizo da posterior instrucción do correspondente expediente. Os solicitantes poderán dirixirse aos servizos sociais municipais, onde se lles facilitará o modelo de solicitude normalizada (anexo y ), que se presentará no Rexistro Xeral do Concello, asinada polo/a solicitante do servizo ou pola persoa que o represente, xunto coa documentación seguinte: * Fotocopia do DNI ou calquera outro documento acreditativo da sua identificación * Fotocopia da tarxeta sanitaria * Certificado de empadronamento e convivencia * Informe médico (anexoII) * Certificado de minusvalía * Xustificante da capacidade económica da unidad familiar, entendéndose por tal o solicitante, conxuxe ou parella de feito, ascendentes ou fillos menores de 25 anos ou maiores desta idade en situación de discapacidade que dependan económicamente do solicitante: declaración da renda ou certificado de imputacións, xustificante de pensións, prestacións ou rendas de traballo, aluguer, certificados de rendementos de capital mobiliario, recibos catastrais. * Impreso de domiciliación bancaria (anexoIII) * Contrato de aluguer de vivenda * Calquer outro documento que se considere necesario para a tramitación da solicitude As solicitudes dos particulares deberán ser valoradas pol@ traballador/a social do concello, que unha vez realizada a correspondente visita domiciliaria, determinará, mediante informe preceptivo e vinculante, a idoneidade do servizo, así como a intensidade recomendable para cada caso concreto. O órgano competente para dictar a resolución será @ alcalde/sa do concello, podendo delegar esta competencia de conformidade co artigo 21.3 da Lei 7/1985 de 2 de abril, reguladora das bases de réxime local. Unha vez notificada a resolución da concesión do servizo, deberán acordarse, entre os servizos sociais de atención primaria do concello e a persoa usuaria, as condicións básicas da prestación que se substanciarán no acordo do servizo. Entregarase a cada usuario unha copia do presente regulamento e unha copia do acordo do servizo. @ traballador/a social elaborará un plan de traballo dirixido á auxiliar de axuda no fogar, no que se concretarán os obxectivos, as tarefas a realizar, horarios e intensidade do servizo así como os profesionais que interveñen. A intensidade do servizo determinarase, con carácter xeral, en horas mensuais de atención, distribuidas en función das necesidades da persoa usuaria e do informe técnico da d@ traballador/ra social A intensidade do SAF para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria sería flexible e conforme co plan de coidados de maneira que se garanta a cobertura das necesidades de atención para a realización das actividades da vida diaria todos os dias da semana. Establécese un límite horario comprendido entre as 8 e 22 horas. Nos restantes casos a intensidade do servizo virá determinada na prescripción efectuada pol@ traballador/ra social dos servizos sociais municipal. O servizo de axuda no fogar é un servizo de competencia municipal que poderá prestarse mediante xestión directa da propia entidade local ou ben mediante contrato de xestión de servizo público, tal e como establece o art.154 e seguintes do Real Decreto Lexislativo 2/2000, do 16 de Xuño polo que se aproba o texto refundido da Lei de contratos das administraccións públicas. Os supostos que motivarán o cambio de auxiliar de axuda no fogar serán: 1. Circunstancias fundamentadas na mellora da calidade do servizo: itinerarios de desprazamento, tipo de prestacións, tarefas, duración do servizo.2. Petición do beneficiario do SAF solicitando o cambio de persoal auxiliar que presta dito servizo, xustificandoo convenientemente 3. Disfrute de períodos vacacionais do persoal auxiliar, períodos de IT e extinción da relación contractual coa empresa ou concello. Nos supostos 1 e 2 previstos no apartado anterior, emitirase informe do traballador social valorando as cuircunstancias que motiva o cambio. O protocolo a seguir será o seguinte: * Preaviso con antelación de 5 días, salvo caso de indisposición imprevista que será comunicado a maior brevedade posible, con indicación da causa do cambio ou substitución e duración deste. * Visita do traballador/a social ó domicilio do usuario e presentación da auxiliar con indicación concreta das tarefas a realizar. No suposto de cesación do servizo por parte da empresa, comunicarase cun preaviso de 30 dias, neste caso a entidade que pretende cesar continuará na prestación dos servizos ata a aprobación do cambios da empresa pola entidade local. O libro de reclamacións estará a disposición dos usuarios nas dependencias do Concello. Presentada a reclamación, entregaráselle unha copia ao usuario e outra remitirase ao Servizo de Inspección correspondente da Xunta de Galicia. Son causas de extinción do SAF as seguintes: * O falecemento da persoa usuaria * Cambio do PIA ou do Proxecto de Intervención que implique o cambio de asignación de recurso e a súa incompatibilidade co SAF * O traslado definitivo da súa residencia fóra do térmo municipal * A renuncia da persoa usuaria * O incumprimento reiterado dos deberes e obrigas establecidas para as persoas usuarias na prestación do servizo * Ingreso con carácter definitivo en centros residenciais * A fata reiterada do pagamento do servizo * A desaparición das causas que deron orixe á concesión do servizo Ademáis, con carácter xeral, a alteración das circunstancias tidas en conta para a concesión do servizo poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual mediante novo informe social. Cando se trate dun SAF asignado a persoas en situación de dependencia na correspondente resolución do PIA, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereiro ás prestacións do sistema na Comunidade Autónoma de Galicia, a incoacción, por parte da entidade titular do servizo, dun expediente de extinción ou modificación das condicións de prestación do servizo deberá notificarse en todo caso ao órgano competente para dictar resolución de PIA Son causa de suspensión temporal do servizo, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, as que seguen: Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia. Modificación temporal das causas que motivaron a necesidade do servizo: podendo suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereitro exercido dentro do sistema de autonomía e atención á dependencia, suposto no que se estará ao disposto na correspondente normativa reguladora. Anualmente farase una revisión a todas as persoas usuarias do servizo, co fin de comprobar que se manteñan as circunstancias que deron lugar á concesión do servizo. A tal fin, @ traballador/a social poderá requerir á persoa usuaria toda aquela documentacion que ó seu suizo considere necesaria. Así mesmo, en calquera momento, cando existan dúbidas razoables de que puido haber modificación nas circunstancias pesonais, familiares, económicas ou doutra índole, non comunicadas polo interesado e que poidan supoñer a baixa no servizo, tamén se poderá requirir ó usuario para verificar a súa certeza. A tal fin poderá procederse á suspensión cautelar do servizo, mentres @ interesado non aporte a documentación ou información requirida. Tamén se prevé a posibilidade de que, por necesidades do propio servizo, nos casos de usuarios que accederon pola modalidade de libre concurrencia, se poida facer unha modificación no número de horas, pero en todo caso, deberá notificarse ó interesado con antelación. O desenvolvemento do SAF rexerase por unhas normas básicas que atinxen tanto aos traballadores do servizo como ás persoas usuarias. O asinar o contrato supón tamén a aceptación das seguintes normas: * O tempo de atención, periodicidade e as funcións e tarefas que se han de desenvolver serán as establecidas polo responsable técnico do servizo e que consten no acordo do servizo asinado. * A actuación do auxiliar doméstico do servizo deberá axustarse ó proxecto técnicamente establecido. Non recibirá nunca ordes da persoa usuaria nin de familiares, senón do Concello. A auxiliar axustarase as normas detalladas do plan de traballo, e cando o usuario desexe modificar algún aspecto do mesmo, acudirá ó responsable técnico para a formulación dun novo. * A auxiliar do servizo non traballará no domicilio da persoa usuaria en ausencia deste, salvo por motivos xustificados e se por calquera motivo a persoa usuaria non se atopara no domicilio no horario de atención a auxiliar non estará obrigada a esperar. * Calquera queixa da persoa usuaria respecto do servizo deberá poñerlo en coñecemento do técnico responsable * Cando por calquera circunstancia fose preciso realizar un cambio de horario ou substitución dunha auxiliar, poderá realizarse sen mediación da persoa usuaria, se ben é preciso comunicalo previamente. * As persoas usuarias quedan obrigadas a comunicar calquera cambio de domicilio, teléfono ou outros datos de interese. * A atención establecida no contrato e no proxecto de intervención individual non pode interferir nin limitar o dereito do usuario na súa intimidade. En consecuencia a auxiliar do servizo non poderá ser acompañada por ninguén alleo ó servizo cando accede o seu traballo, e nunca fará comentarios sobre os casos fora do fogar da persoa usuaria que atente ós seus dereitos. * O usuario correrá cos gastos de limpeza, aseo, comida, desprazamento ó médico ou para a realización de xestións. * A auxiliar non permitirá que sexa a persoa usuaria quen oriente o servizo, e manterá o equilibro afectivo axustado á persoa usuaria. * Ás auxiliares non se lles estará permitido recibir ou custodiar diñerios, xoias nin obxectos pertencentes ás persoas usuarias. * A auxiliar non disporá de chaves de ningún domicilio, agás cando as condicións da situación concreta así o esixan, sempre ca demanda da persoa usuaria e co consentimento do responsable técnico do servizo. * Os usuarios absteranse de realizar comentarios sobre a vida persoal ou familiar da auxiliar, fora do horario laboral no que é atendida, sendo este un motivo suficiente para causar baixa no servizo. * Cando a auxiliar non poida acudir ó seu traballo por razons diversas e non se poida cubrir o servizo con outro profesional, ao usuario seralle aplicado un desconto proporcional ao abono mensual a pagar. * O auxiliar non podrá trasladar ao usuario no seu vehículo particular. O SAF financiarase coas achegas da Administración xeral do Estado, da Comunidade Autónoma de Galicia, do Concello de Santiso e coas achegas dos propios usuarios do SAF, de acordo co disporto no artigo 18 da Orde de 22 de xaneiro de 2009, reguladora do SAF. En canto as tarifas, estarase ao disposto na Ordenanza Fiscal reguladora do prezo público pola prestación do SAF no Concello de Santiso. O SAF adaptarase en todo momento á normativa estatal e autonómica sobre o Sistema de Autonomía e Atención á Dependencia (SAAD) Queda derogado o Regulamento do SAD do concello de Santiso publicado no BOP nº 107 de 27.07.1998 e a sua modificación publicada no BOP nº 66 de 23 de marzo de 2009. O presente regulamento entrará en vigor e surtirá efectos a partir da data da sua publicación íntegra no BOP e manterá a súa vixencia ata que se aprobe a súa modificación ou derrogación. É obxecto da presente ordenanza fiscal establecer o prezo público pola prestación do servizo de axuda no fogar no Concello de Santiso Están obrigados ó pagamento do prezo público regulado nesta ordenanza os que se beneficien da prestación do servizo de axuda no fogar. Para ser beneficiario do mesmo estarase ó establecido no Regulamento do Servizo de axuda no Fogar. A obriga de pagamento nace desde o momento en que se inicie a prestación do servizo. As liquidacións correspondentes practicaránse mensualmente nos primeiros quince dias do mes seguinte á prestación do servizo, na entidade bancaria que a persoa usuaria establecerá para tal efecto. Establecese como prezo inicial do servizo para o ano 2009 aos efectos de cobro o de 12 euros/hora incrementándose anualmente segundo o índice anual de prezos ó consumo. Para os efectos deste artigo considérase persoa usuaria a que solicita o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte dela. A capacidade económica das persoas usuarias do SAF calcularase en función á sua renda, e se é o caso, ao seu patrimonio. Terase en conta, ademáis as persoas conviventes económicamente dependentes, de acordo co establecido nos paragrafos seguintes. A renda valorarase atendendo aos ingresos netos que se perciban, que comprenderán os rendementos de traballo, incluidas pensións e prestacións de previsión social calquera que sexa o seu rexime; os rendementos de capital mobiliario e inmobiliario; os rendementos de actividades económicas e as ganancias e perdas patrimoniais. Para o cómputo do patrimonio estarase ao disposto na normativa fiscal en vigor sobre patrimonio, entendéndose por tal o conxunto de bens e dereiros de contido económico de que sexa titular a persoa usuaria do servizo, con deducción das cargas e gravames que disminuan o seu valor, e así como das débedas e obrigas personais das que deba de responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, so se terá en consideración a porcentaxe correspondente á propiedade do beneficiario. No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella. A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamente dos citados perceptores. A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir de 65 anos de idade, dun 3% dos 35 aos 65 anos e dun 1% anos aos menores de 35 anos Para o cómputo da renda ou do patrimonio teránse en conta os datos correspondentes á última declaración fiscal dispoñible ou pensión coñecida. No caso de que a capacidade conómica da persoa usuaria sexa igual ou inferior ao Indicador Público de Rendas de Efectos Múltiples (IPREM), quedará exenta da obriga de participar no custe do servizo. Para os demais casos a contia do prezo público determinarase aplicando as tarifas seguintes: Sen prexuizo do establecido no punto anterior, poderán preverse aos criterios xerais os casos en que a problemática principal atendida sexa a desestructuración familiar e se procure a protección e integracion social de menores de idade en risco de exclusión, mediante resoluciòn motivada do órgano competente para acordar a concesión do servizo, da que en todo caso deberá deixarse constancia no expediente. Queda derrrogada a ordenanza fiscal reguladora do prezo público por prestación do servizo de axuda no fogar publicado no BOP nº 23 de 29 de xaneiro de 2003 A presente ordenanza fiscal reuladora do prezo público pola prestación do servizo de axuda no figar entrará en vigor a partir do día seguinte á súa publicación íntegra no BOP e permanecerá en vigor ata a data da súa derrogación parcial o total Santiso, 29 de setembro de 2009 ALCALDE - PRESIDENTE Ovidio Leiva Pereiro